Фудбалска лига на Англија

Фудбалската лига на Англија (англиски: English Football League или скратено EFL) претставува лигашко фудбалско натпреварување во кое учествуваат клубови од Англија и Велс. Основана уште во далечната 1888 година, Фудбалската лига на Англија е најстарото фудбалско лигашко натпреварување на светот.

Во лигата се натпреваруваат 72 клуба кои се рамномерно распоредени во три дивизии:
 Фудбалска лига Чемпионшип
 Фудбалска лига Еден
 Фудбалска лига Два

Главна цел на лигата е позиционирање на клубовите меѓу овие три дивизии, и нивно напредување (промоција), односно назадување (ипаѓање) на табелата. Така, на крајот од секоја сезона три екипи од највисоката дивизија на Фудбалската лига, Чемпионшип, добиваат можност да се пласираат во Премиер лигата, каде ќе ги заменат трите најслабо рангирани клубови од таа лига од претходната сезона. Исто така, двете најслабо рангирани клубови од Лига Два ја напуштаат фудбалската лига и испаѓаат во аматерската Национална лига од каде влегуваат двете првопласирани екипи. На тој начин е постигнато интегрирање на Фудбалската лига со останатите лиги во фудбалскиот систем.

Football League исто така е име на владејачкото тело на лигата кое организира две посебни натпреварувања:
 Лига куп
 Трофеј на фудбалската лига

Од спонзорски причини лигата е позната и како Скај Бет Фудбалска лига.* http://www.football-league.co.uk/footballleaguenews/20130718/sky-bet-to-sponsor-the-football-league_2293334_3318506 

 Наводи 

 Надворешни врски 
 Официјална страна
 Архива

Категорија:Фудбалски натпреварувања во Англија
Категорија:Фудбалска лига на Англија